Държавен вестник, бр. 42, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  42
6. контролна и административно-наказателна 
дейност по спазване на действащото законо-
дателство и наредбите на общинския съвет;
7. съдействие на длъжностни лица от об-
щинската администрация при изпълнение на 
служебните им задължения, свързани с контрол 
по спазване на наредбите на общинския съвет, 
заповедите и разпорежданията на кмета по 
въпросите на опазването на обществения ред 
на територията на общината;
8. съдействие на общинските съвети и кмет-
ства за прекратяване на самоуправни деяния 
след решение на органите на съдебната власт;
9. охрана на мероприятия, провеждани на 
територията на общината.
Чл. 14. При изпълнение на възложените 
им задачи служителите от общинска полиция 
имат правомощията по чл. 55 – 57, 60, 61, 63, 
64, 68 – 74, 78 и 79 ЗМВР.
Чл. 15. Общинска полиция изпълнява спе-
цифични дейности по:
1. недопускане на нарушения на нощната 
тишина и спокойствието на гражданите;
2. опазване на вертикалната планировка, като 
тротоари, тревни площи, парково обзавеждане 
и други части от нея;
3. спазване на санитарно-хигиенните изисква-
ния съгласно действащата нормативна уредба;
4. недопускане на движение и неправилно 
паркиране в забранени зони на територията на 
общината (автобусни пътни ленти, спирки на 
масовия градски транспорт и др.);
5. изготвяне на становища и предложения за 
промени в организацията на пътното движение;
6. улесняване на движението на пътните 
превозни средства в пикови часове и при лоши 
атмосферни условия;
7. недопускане на затваряне и възпрепят-
стване на пътното движение на улици и части 
от тях без издадени разрешения от общината;
8. спазване на забраните за извършване на 
нерегламентирана дейност на уличните платна 
и други уязвими места (миене на автомобилни 
стъкла, продажба на вестници и други забра-
нени дейности);
9. недопускане на нерегламентирана тър-
говска дейност;
10. недопускане и пресичане на незаконно 
строителство, на обособяване на временни 
биваци и други постройки на свободни терени, 
както и други незаконни дейности;
11. спазване на въведени карантинни и огра-
ничителни мерки при възникнали епидемии, 
епизоотии и други заразни болести;
12. недопускане на продажба и сервиране 
на спиртни напитки и тютюневи изделия в 
нарушение на действащото законодателство;
13. оказване на съдействие на председателите 
на домсъветите по спазване изискванията на 
Закона за управление на етажната собственост.
Чл. 16. При охрана на обекти общинска 
полиция изпълнява задачи, свързани със:
1. сигурността на обекта, на лицата в него, 
прилежащата инфраструктура и опазване на 
имуществото;
2. контрол на установения пропускателен 
режим и обществен ред;
3. безпрепятствено изпълнение на функциите 
на органите и администрацията, както и оси-
гуряване на достъп на гражданите до обектите 
съобразно установения пропускателен режим;
4. недопускане и предотвратяване на теро-
ристични актове.
Чл. 17. (1) Общинска полиция предприема 
мерки за осигуряване на сигурността при про-
веждане на мероприятия (събрания, митинги, 
шествия, спортни състезания, културни, религи-
озни събития и други разрешени мероприятия), 
организирани и провеждани от общината, за 
което се уведомява съответната ОДМВР.
(2) В случай че звеното „Общинска полиция“ 
не разполага с достатъчно сили и средства за 
осигуряване на сигурността на мероприятието, 
кметът на общината може да поиска съдействие 
от ОДМВР по реда на чл. 76, ал. 3 ЗМВР.
Чл. 18. (1) Началникът на звено „Общин-
ска полиция“ е член на местните комисии за 
обществен ред и сигурност и по безопасност 
на движението и организира изпълнението на 
взетите от тях решения.
(2) Самостоятелно или съвместно с ОДМВР 
и РУ „Полиция“ общинска полиция участва в 
реализиране на дейности, определени в работни 
карти, за решаването на местни проблеми на 
сигурността и обществения ред.
Г л а в а   ч е т в ъ р т а
ВЗАИМОДЕЙСТВИЕ СЪС СТРУКТУРИТЕ 
НА МВР
Чл. 19. (1) При изпълнение на задачите си 
общинска полиция осъществява взаимодействие 
със структурите на МВР.
(2) Редът за взаимодействие се установява в 
съответствие с клаузите на сключения договор, 
отнасящи се до територията на действие, обек-
тите, задачите, както и правата и задълженията 
на страните.
Чл. 20. (1) За взаимодействието между об-
щинска полиция и структури на МВР се изготвя 
план, който съдържа:
1. цел и задачи на съвместните дейности;
2. период от време и територия на действие;
3. ръководство, сили, средства и разстановка;
4. допълнителни разпоредби за изпълнение 
на съвместната дейност.
(2) Планът по ал. 1 се актуализира ежегодно 
и се утвърждава от директора на ОДМВР и 
кмета на общината или от упълномощени от 
тях лица.